《梅花七律》
宋代·张道洽

天姿雅澹似高人，万树千红总后尘。
花蚤花迟两年景，枝南枝北一家春。
轻轻欲折还休去，得得相看不厌频。
坐到参横浑未晓，夜窗无月更传神。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。